
USLUGA MONITORINGA ZATVORENOG I SANIRANOG ODLAGALIŠTA KOMUNALNOG OTPADA FILIPOVICA ZA 2025. GODINU

Nakon uspješno provedene sanacije (za koju je nadležno tijelo izdalo uporabnu dozvolu oznake Klasa: UP/I-361-05/15-01/000055, Urbroj: 2158/01-12-00/06-16-0006, od 19. siječnja 2016.) potrebno je vršiti Program praćenja stanja okoliša u razdoblju 10 godina nakon dovršetka sanacije. Program praćenja definiran je Rješenjem Ministarstva zaštite okoliša, prostornog uređenja i graditeljstva Klasa: UP/I-351-03/05-02/00127, Ur.broj: 531-08-3-1-STZ-06-12 od 25. srpnja 2006. 

Program praćenja stanja okoliša obuhvaća:
· terenski pregled odlagališta sukladno Rješenju nadležnog tijela – 2 x godišnje, 
· mjerenje koncentracije odlagališnih plinova (metan, kisik, ugljikov dioksid, sumporovodik i vodik),  ukupno 6 mjernih mjesta (1 x u 2 godine),
· uzorkovanje i fizikalno kemijska analiza voda iz piezometra na sljedeće parametre: KPK iz K2Cr2O7, otopljeni kisik, BPK5, uk. org. ugljik, ukupna ulja i masti, AOX, amonij, nitrati, nitriti, kloridi, sulfati, fosfati, uk. fosfor, uk. dušik, fenoli, krom (VI), arsen, bakar, barij, cink, kadmij, krom ukupni, mangan, nikal, olovo, selen, željezo, živa, ugljikovodici te lakohlapljivi aromatski ugljikovodici, 2 mjerna mjesta (1 x u 2 godine), 
Nadalje potrebno je:
· Izvršiti kontrolu provedbe propisanih mjera održavanja odlagališta od strane Naručitelja, 
· Izraditi Godišnje izvješće o provedbi propisanog praćenja stanja okoliša, 
· Dati potrebnu podršku pri predaji Izvješća nadležnim tijelima (PT2), 
· Izraditi preporuke za daljnje održavanje u obliku posebnog separata koji se izrađuje na temelju godišnjeg zapažanja provedbe praćenja stanja okoliša. 

Obveza Grada Osijeka kao Naručitelja je:
· provoditi mjere održavanja odlagališta kako bi se navedeno uključilo u Godišnje izvješće, 
· osigurati pristup odlagalištu i osobu za koordinaciju za potrebe provedbe obilaska, mjerenja i uzorkovanja. 

Obveze Izvršitelja:
· Izvršitelj se obvezuje provesti propisani monitoring i izraditi Godišnje izvješće za 2025. godinu u roku te u skladu sa svom važećom zakonskom regulativom i pravilima struke.
· Izrađena dokumentacija se predaje u 1 tiskanom primjerku i 1 primjerak u elektroničkom obliku na CD-u.


Osijek, veljača 2025.
